CELEX: 31987R2711
Language: el
Date: 1987-09-09 00:00:00
Title: Κανονισμός (ΕΟΚ) αριθ. 2711/87 της Επιτροπής της 9ης Σεπτεμβρίου 1987 που τροποποιεί τον κανονισμό (ΕΟΚ) αριθ. 2793/77 περί των λεπτομερειών χορήγησης ειδικής ενίσχυσης για το αποκορυφωμένο γάλα που προορίζεται για τη διατροφή των ζώων εξαιρουμένων των νεαρών μόσχων

Avis juridique important

|

31987R2711

Κανονισμός (ΕΟΚ) αριθ. 2711/87 της Επιτροπής της 9ης Σεπτεμβρίου 1987 που τροποποιεί τον κανονισμό (ΕΟΚ) αριθ. 2793/77 περί των λεπτομερειών χορήγησης ειδικής ενίσχυσης για το αποκορυφωμένο γάλα που προορίζεται για τη διατροφή των ζώων εξαιρουμένων των νεαρών μόσχων  

Επίσημη Εφημερίδα αριθ. L 260 της 10/09/1987 σ. 0015 - 0015 Φινλανδική ειδική έκδοση: Κεφάλαιο 3 τόμος 24 σ. 0115  Σουηδική ειδική έκδοση: Κεφάλαιο 3 τόμος 24 σ. 0115 

***** ΚΑΝΟΝΙΣΜΟΣ (ΕΟΚ) αριθ. 2711/87 ΤΗΣ ΕΠΙΤΡΟΠΗΣ  της 9ης Σεπτεμβρίου 1987  που τροποποιεί τον κανονισμό (ΕΟΚ) αριθ. 2793/77 περί των λεπτομερειών χορήγησης ειδικής ενίσχυσης για το αποκορυφωμένο γάλα που προορίζεται για τη διατροφή των ζώων εξαιρουμένων των νεαρών μόσχων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 2793/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2886/86 (4), ορίζει το επίπεδο της ειδικής ενίσχυσης για το αποκορυφωμένο γάλα και το αποκορυφωμένο γάλα σε σκόνη που προορίζονται για τη διατροφή ζώων, εξαιρουμένων των νεαρών μόσχων, καθώς και τη μέγιστη τιμή πώλησης που εφαρμόζεται από τα γαλακτοκομεία· ότι η κατάσταση της αγοράς του αποκορυφωμένου γάλακτος χαρακτηρίζεται από τη μείωση της παραγωγής που οφείλεται κυρίως στον αντίκτυπο της μείωσης των γαλακτοκομικών ποσοστώσεων· ότι αυτή η τάση υπάρχει κίνδυνος να επιδεινωθεί λόγω εποχιακής μείωσης της γαλακτοκομικής παραγωγής· ότι είναι αναγκαίο, κατά συνέπεια, να προσαρμοστούν τα ποσά της ενίσχυσης και η μέγιστη τιμή πώλησης·  ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2793/77 τροποποιείται ως εξής:  1. Στο άρθρο 1 παράγραφος 2:  - το ποσό «11 ECU/100 χγρ», που αναφέρεται στην πρώτη περίπτωση, αντικαθίσταται από το ποσό «9 ECU/100 χγρ»,  - το ποσό «110 ECU/100 χγρ», που αναφέρεται στη δεύτερη περίπτωση, αντικαθίσταται από το ποσό «90 ECU/100 χγρ».  2. Στο άρθρο 3 παράγραφος 1 στοιχείο γ), το ποσό «2,80 ECU /100 χγρ», που αναφέρεται στην πρώτη περίπτωση, αντικαθίσταται από το ποσό «4,80 ECU/100 χγρ».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 14 Σεπτεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Σεπτεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 78 της 20. 3. 1987, σ. 1.  (3) ΕΕ αριθ. L 321 της 16. 12. 1977, σ. 30.  (4) ΕΕ αριθ. L 267 της 19. 9. 1986, σ. 10.